Bretagne/Korpus-divyezhek-brezhoneg-galleg huggingface dataset:
Après la Première Guerre mondiale, des artistes plus académiques exploitèrent les ressources thématiques de l’exotisme extra-européen, qui fut une des sources de l’Art déco et de ses prolongements. 
Goude ar Brezel-bed kentañ e oa bet arzourien akademiekoc’h o tennañ gounid eus danvezioù tematek an egzotegezh e-maez Europa, a voe unan eus mammennoù an Arz kinklañ hag an astennoù anezhañ.
Tandis qu’à Paris Joséphine Baker triomphait dans la « Revue nègre », de nombreux artistes, souvent missionnés par le gouvernement, séjournaient dans les contrées diverses de notre empire colonial. 
Tra ma oa Joséphine Baker oc’h ober berzh er « Revue nègre » e Pariz edo e-leizh a arzourien, kefridiet gant ar gouarnamant alies, o chom e broioù diseurt hon impalaeriezh trevadennel.
La critique du colonialisme était encore minoritaire et la célébration de l’épopée coloniale atteint son apogée à Paris en 1931, lors de l’Exposition coloniale internationale. 
Ne oa ket kalz a dud a gave abeg en drevadennouriezh en amzer-se ha roet e oa bet ton d’an trevadennerezh e Pariz e 1931, pa oa bet aozet an Diskouezadeg Trevadennel Etrebroadel.
Les Faïenceries de Quimper ne pouvaient manquer une telle occasion de montrer leur savoir-faire et leur capacité à élargir leur thématique ordinaire pour répondre au goût du moment. 
Ne c’halle ket Feilhañserezhioù Kemper c’hwitañ war an dro-se da ziskouez o chemet hag o barregezh da ledanaat o zemoù boas evit respont da c’hoantoù ar mare-hont.
Afin d’être présentes dans l’espace des céramiques  du pavillon des « sections métropolitaines », elles commandèrent des modèles à des artistes spécialistes du thème colonial : Anna Quinquaud, Gaston Broquet, Emile Monier, Roger Nivelt, Georges Renaud, etc. 
Evit bezañ e korn ar priajoù e-barzh pavilhon « kevrennoù Frañs » e voe urzhiet patromoù ganto d’an arzourien arbennikaet war tem an trevadennerezh : Anna Quinquaud, Gaston Broquet, Emile Monier, Roger Nivelt, Georges Renaud, h.a.
La plupart de ces pièces ne furent éditées qu’en un très petit nombre d’exemplaires ; plusieurs sont des pièces uniques.
An darn vuiañ eus ar pezhioù-se ne oa bet embannet nemet un nebeudig skouerennoù anezho ; meur a hini a oa pezhioù dibar.
Henry Huerre (Saint-Servan, 1882 – Quintin, 1972)
Henry Huerre (Sant-Servan, 1882 – Kintin, 1972)
Etudes d’ornementation celtique, d’après des motifs irlandais et gallois
Studiadennoù kinklañ keltiek, hervez tresoù eus Iwerzhon ha Kembre
Dessins et gravures sur bois, entre 1921 et 1940
Tresadennoù ha koadengravadurioù, etre 1921 ha 1940
Don de Mme Jacob-Huerre, 2005.
Roet gant an Itron Jacob-Huerre, 2005.
Façade de la maison Lavollé, rue Pierre Loti, Saint-Brieuc, 1930. 
Tal an ti Lavollé, straed Pierre Loti, Sant-Brieg, 1930.
Collection et cliché Archives départementales des Côtes-d’Armor, Saint-Brieuc.
Dastumad ha luc’hskeudenn Dielloù departamant Aodoù-an-Arvor, Sant-Brieg.
Tentures réalisées d’après un projet d’étoffe imprimée de Suzanne Candré-Creston (1899-1979), 1931. 
Pallennoù graet hervez raktres ur wiadenn moullet gant Suzanne Candré-Creston (1899-1979), 1931.
Tentures réalisées d’après une étude de tenture murale de Jeanne Malivel (1895-1926), vers 1920-1925.
Pallennoù graet hervez studiadenn ur pallenn-moger gant Jeanne Malivel (1895-1926), war-dro 1920-1925.
Tentures réalisées d’après un projet d’étoffe imprimée de Suzanne Candré-Creston (1899-1979), 1924. 
Pallennoù graet hervez raktres ur wiadenn moullet gant Suzanne Candré-Creston (1899-1979), 1924.
Epée de Guy-Eder de Beaumanoir, seigneur de la Fontenelle (1552-1602)
Kleze Gi-Eder Belmaner, Aotrou Fontanella (1552-1602)
Fourreau et batardeau (petit couteau placé dans la gaine de l'épée).
Gouhin ha kontell vastard (kontell vihan lakaet e gouhin ar c’hleze).
Durant les guerres de Religion, sous le prétexte de défendre la Ligue catholique, La Fontenelle et son armée de brigands commirent les pires exactions contre les populations de la Cornouaille. 
E-pad brezelioù ar Relijion, war zigarez difenn ar C’hevre katolik, o doa savet Fontanella hag e armead forbanned ar gwashañ gwirioù direizh a-enep poblañsoù Bro-Gerne.
Condamné à mort par le Conseil du Roi, il fut roué en Place de Grève, à Paris.
Hennezh, kondaonet d’ar marv gant Kuzul ar Roue, a voe brevet war ar blasenn Place de Grève, e Pariz.
Acquisition réalisée en 1993 avec le soutien du Fonds régional d'acquisition pour les musées (Etat et Région Bretagne).
Bet akuizitet e 1993 gant skoazell Font rannvroel akuizitañ ar mirdioù (Stad ha Rannvro Breizh).
Trésor monétaire : 203 monnaies en or contenues dans deux tirelires
Teñzor moneiz : 203 fezh moneiz aour e daou bod-espern
Entre 1360 et 1394
Etre 1360 ha 1394
Provenance : Saint-Pol-de-Léon
O tont eus Kastell-Paol
Composé surtout de monnaies royales (Francs à cheval de Jean II le Bon et Charles V ; Francs à pied de Charles V et Charles VI ; écus à la couronne de Charles VI ; Noble d’or du roi d’Angleterre Edouard III). 
Moneizoù roueel zo ouzh e ober dreist-holl : (Lurioù war varc’h gant Yann II ar Mad ha Charlez V ; Lurioù war droad gant Charlez V ha Charlez VI ; skoedoù o c’hurunenn gant Charlez VI ; Nobl aour roue Bro-Saoz Edward III).
L’origine des pièces peut laisser penser à la fortune d’un homme de guerre breton engagé dans les armées du roi et revenu mourir au pays.
Gallout a reer soñjal e teu ar pezhioù eus madoù un den a vrezel a oa Breizhad hag a oa en em ouestlet en armeoù ar roue ha distroet d’ar vro da vervel.
Acquisition réalisée avec le soutien du fonds régional d'acquisition pour les musées (FRAM) - Etat / Région Bretagne, 2009.
Bet akuizitet e 1993 gant skoazell Font rannvroel akuizitañ ar mirdioù (FRAM) - Stad / Rannvro Breizh, 2009.
Trésor monétaire composé de 52 monnaies en argent 
Teñzor moneiz zo 52 bezh-moneiz arc’hant ouzh e ober
Ce lot de monnaies françaises, flamandes et anglaises (gros au lion de Louis de Crécy, gros à la queue, gros à la fleur de lis, double parisis de Philippe VI de Valois et denier sterling d'Angleterre) fut probablement constitué durant la guerre de succession de Bretagne (1341-1364), quand les partis anglais et français se disputaient le duché.
Al lodoù moneiz gall, flandrezat ha saoz  (gros e leon gant Louis de Crécy, gros e lost, gros flourdilizek, parisi doubl Fulup VI Valois ha diner sterling Bro-Saoz), a voe savet moarvat e-pad Brezel hêrezh Breizh (1341-1364), pa veze ar c’hostezennoù gall ha saoz o stourm evit an dugelezh.
Don du Centre hospitalier spécialisé Gourmelen, Quimper, 1991.
Profet gant ar Pennospital arbennikaet Gourmelen, Kemper, 1991.
Des premiers habitants du Finistère à la conquête romaine
Eus annezidi gentañ Penn-ar-Bed da aloubadeg ar Romaned
La présence humaine en Bretagne occidentale est attestée dès le Paléolithique, à partir de 600 000 ans avant notre ère environ. 
Testeniet eo ez eus tud e kornôg Breizh abaoe Henoadvezh ar Maen, adalek 600 000 bloaz a-raok hon amzer.
Les premiers outils furent des galets dont on enlevait quelques éclats pour former un tranchant. 
Ar binvioù kentañ a voe bili a veze distaget un nebeud skiriennoù diouto da stummañ un dremm.
Le biface fut utilisé entre 500 000 et 250 000 avant Jésus-Christ.
Ar mein daoudu a voe implijet etre 500 000 ha 250 000 bloaz a-raok Jezus-Krist.
Au Mésolithique (-9700 -5300) toute la surface du Finistère fut parcourue par des chasseurs qui utilisaient des silex taillés.
E Krennoadvezh ar Maen (-9700 -5300) e voe ergerzhet Penn-ar-Bed a-bezh gant chaseourien a implije kailhastrennoù benet.
Vers – 5500 des agriculteurs éleveurs investirent la région. 
War-dro – 5500 vloaz en em gavas labourerien-douar saverien loened er vro.
Ils furent relayés par les premiers métallurgistes de l’âge du Bronze (vers – 2100), suivis des peuples de l’âge du Fer au VIIIe siècle avant J.-C. 
War o lerc’h e teuas ar vetalourien gentañ  da vare Oadvezh an Arem (war-dro – 2100), ha pobloù eus Oadvezh an Houarn d’o heul en VIIIvet kantved a-raok J.-K.
Ce fut ensuite la conquête romaine, au milieu du premier siècle avant notre ère.
Goude e voe aloubadeg ar Romaned, e-kreiz ar c’hentañ kantved a-raok hon amzer.
La présence de minerai d’étain permit le développement d’une production intense d’objets à l’âge du Bronze. 
Gant ar c’hailh-staen a oa eno ez eus bet gallet produiñ kalz muioc’h a draezennoù en Oadvezh an Arem.
Des fondeurs, dont on retrouve les dépôts, fabriquaient des haches à douille qui n’avaient pas de but utilitaire mais servaient d’échange. 
Gant teuzerien, zo bet adkavet o sanailhoù, e veze aozet bouc’hili-lagadek. Ne oant ket trazennoù talvoudek met talvezout a raent da drokañ.
Elles furent exportées dans toute l’Europe.
En Europa a-bezh e voent ezporzhiet.
Ce commerce fit la richesse de chefs qui se faisaient inhumer dans des caveaux enfouis sous des tumulus (buttes de terre) dont proviennent des vases en terre cuite, des armes en bronze et parfois des objets plus précieux. 
Gant ar c’henwerzh-se e pinvidikaas ar pennoù, a voe beziet diwar neuze e kavioù douaret dindan krugelloù (bernioù douar) a oa enno listri pri poazh, armoù arem ha traoù priziusoc’h a-wechoù.
Semblable à un type d’objet connu en Grande-Bretagne, la torsade d’or d’Irvillac témoigne de la communauté de civilisation qui unissait la péninsule bretonne et le Sud des Iles Britanniques. 
Tortisadenn aour Irvilhag, heñvel ouzh ur seurt traezenn anavezet e Breizh-Veur, a ziskouez ar gumuniezh a sevenadurezh a unane ledenez Vreizh gant Su an inizi Breizhveuriat.
À l’âge du Fer, l’ouest de l’Armorique se distinguait de l’Europe celtique par deux particularismes : la réalisation de stèles en granite (comme celles exposées dans la cour du musée et dans la première salle) et le creusement de souterrains près de lieux habités. 
En Oadvezh an Houarn e oa disheñvel kornôg Arvorig diouzh Europa geltiek gant daou zibarder : sevel mein-koun e greunit (evel ar re zo diskouezet e porzh ar mirdi hag e-barzh ar sal gentañ) ha toullañ riboulioù e-kichen al lec’hioù annezet.
Dans celui de Tréglonou, au nord du Finistère, a été découvert un collier d’or. 
En hini Treglonoù, e norzh Penn-ar-Bed, ez eus bet dizoloet un dro-c’houzoug aour.
Ses perles constituent une parure sans équivalent en Europe. 
He ferlezennoù a ya d’ober ur c’hinkladur hep e bar en Europa.
P. Le Stum, 29 mars 2011. 
P. Le Stum, 29 a viz Meurzh 2011.
Bannière Ière salle expo rez de chaussée
Giton sal-diskouezadeg 1añ rez-an-douar
La céramique en Finistère, des origines à l’époque romaine
Ar prierezh e Penn-ar-Bed, eus an orin da aloubadeg ar Romaned
Le terme « céramique » désigne toute production d’objets faits de terre argileuse solidifiée par cuisson. 
Gant an termen « prierezh » e vez graet anv eus an holl draezennoù a vez graet e pri kaletaet dre boazhañ.
La poterie, la faïence, la porcelaine sont des techniques de production céramique. 
Ar poderezh, ar feilhañserezh, ar porselenerezh zo teknikoù evit produiñ prierezh.
Avant le Moyen Âge, en Bretagne occidentale, on ne connaissait que la poterie, parfois décorée d’incisions et de motifs en creux, mais non recouverte d’émail.
A-raok ar Grennamzer, e kornôg Breizh, ne veze anavezet nemet ar poderezh ha kinklet e veze an traezennoù gant askoù ha tresoù enlouc’het a-wechoù, met ne veze ket lakaet amailh warno.
Avec les premiers agriculteurs du Néolithique (vers – 5500), la céramique fit son apparition dans l’actuel Finistère sous forme de vases à fond rond. 
Gant al labourerien-douar gentañ da vare Oadvezh Nevez ar Maen (war-dro -5500), en takad a ya d’ober Penn-ar-Bed hiziv an deiz, e voe savet ar priajoù  kentañ e stumm listri krenn o foñs.
Puis vinrent les vases à fond plat du Néolithique final (- 3500 / - 2100) et ensuite les vases « campaniformes » (en forme de cloche renversée).  
Goude-se e voe al listri plat o foñs eus dibenn Oadvezh Nevez ar Maen (- 3500 / - 2100), hag al listri « kloc’hheñvel » (e stumm ur c’hloc’h eilpennet).
A l’âge du Bronze, les formes furent plus diversifiées : poteries culinaires, jattes, gobelets, etc.
En Oadvezh an Arem e voe muioc’h a stummoù a bep seurt : podoù keginañ, pezelioù, gobeledoù, h.a.
Nombre des céramiques retrouvées étaient des urnes cinéraires destinées à recueillir les restes calcinés des morts avant leur inhumation. 
E-leizh a briajoù a oa anezho jarloù-ludu hag a voe savet da zastum relegoù pulluc’het an dud varv a-raok o douaridigezh.
Cette pratique perdura à l’âge du fer comme en témoignent les urnes de la nécropole de Kerjaouen, à Quimper, aux surfaces lustrées et au décor en creux.
Kendalc’het e voe d’ober evel-se en Oadvezh an Houarn evel ma weler diouzh ar jarloù zo e beredeg Kerjaouen, e Kemper, zo lufret o gorreoù hag enlouc’het o c’hlinkadurioù.
Les gallo-romains incinéraient aussi leurs morts et enterraient les cendres dans des urnes de formes diverses. 
Ar C’halianromaned a ludue o zud varv ivez ha douarañ a raent al ludu e-barzh jarloù a bep seurt stummoù dezho.
La vaisselle d’usage courant était le plus souvent produite sur place. 
Listri ar pemdez a veze graet war al lec’h peurliesañ.
Certaines pièces plus luxueuses en terre rouge sigillée (c’est-à-dire portant souvent la marque du potier) provenaient d’ateliers spécialisés d’autres régions de la Gaule. 
Traezennoù cheuc’hoc’h zo, e douar ruz siellek (da lavaret eo lakaet warno alies merk ar poder) a zeu eus stalioù arbennikaet eus rannvroioù all eus Galia.
On a également retrouvé en Finistère quantité de figurines de déesses mères ou de Vénus. 
E Penn-ar-Bed ez eus bet adkavet ivez delwennoùigoù doueezed mamm pe Venus.
Elles étaient utilisées pour le culte domestique ou données en offrande (ex-voto) dans les sanctuaires.
Implijet e vezent gant an tiegezhioù evit o lidoù sakr pe e vezent profet (ex-votoioù) en nevedoù.
Philippe Le Stum, 29 mars 2011. 
Philippe Le Stum, 29 a viz Meurzh 2011.
Bannière deuxième salle expo rez de chaussée
Giton eil sal diskouezadeg rez-an-douar
Dans la Gaule romaine, la cité des Osismes
E Galia roman, keoded an Osismied
Aux limites occidentales de la Gaule, les Osismes (terme celtique signifiant « les Ultimes ») occupaient à l’époque romaine un territoire s’étendant sur l’actuel Finistère et l’Ouest des Côtes-d’Armor. 
E penn pellañ kornôg Galia e veve an Osismied (termen keltiek a dalvez kement hag « ar Re ziwezhañ ») war un takad en em lede da vare ar Romaned el lec’h m’emañ Penn-ar-Bed ha kornôg Aodoù-an-Arvor hiziv an deiz.
Vorgium (Carhaix), était la capitale de leur civitas (= « cité »), où l’on a retrouvé de très nombreux vestiges et objets parfois luxueux, comme ce trésor d’argenterie provenant sans doute d’un temple. 
Vorgium (Karaez) a oa kêr-benn o civitas (= « keoded »), e-lec’h ma’z eus bet kavet kalz a aspadennoù hag a draezennoù cheuc’h a-wechoù, evel an teñzor arc’hantiri zo o tont eus un templ moarvat.
Un réseau routier très dense reliait entre elles les bourgades, jalonné par des bornes milliaires. 
Ur rouedad hentoù stank-kenañ a liamme ar bourgadennoù kenetrezo, gant bonnoù milourel hed-da-hed.
Un millier de sites habités ont été recensés sur le territoire de la civitas des Osismes, parmi lesquels des villas bâties à la romaine. 
Ur miliad a lec’hiadoù annezet zo bet kontet war tiriad civitas an Osismied, en o zouez kenkizoù savet e mod ar Romaned.
Au centre de cette salle, le vaste pavement des thermes provient ainsi d’une de ces confortables demeures. 
E-kreiz ar sal-mañ, ar pavezadur termoù bras a welit a zeu ivez eus unan eus an annezoù klet-se.
L’activité de salaison et de fabrication de sauces de poisson a laissé de nombreuses traces, telles que la statue de Neptune Hippius et sa base, découvertes à Douarnenez et offertes au dieu par l’entrepreneur Caius Varenius Varus.
War-lerc’h an obererezh sallañ ha fardañ soubilhoù diwar besked ez eus chomet roudoù a-leizh, evel delwenn Neptune Hippius hag he sichenn, a oa bet kavet e Douarnenez hag a oa bet profet d’an doue gant an embreger Caius Varenius Varus.
La population de la civitas était bien intégrée au cadre administratif et économique de l’Empire, comme en témoignent les nombreuses monnaies romaines à l’effigie des empereurs, découvertes en Finistère. 
Poblañs ar civitas a oa enframmet mat e melestradurezh hag en armerzh an Impalaeriezh, evel ma tiskouez ar pezhioù-moneiz stank warno dremmoù an impalaerien, bet kavet e Penn-ar-Bed.
Mais les Osismes demeurèrent fidèles au parler celtique et aux pratiques religieuses antérieures à la romanisation. 
An Osismied a oa chomet feal d’ar parlant keltiek ha d’al lidoù sakr a veze pleustret ganto a-raok ar romanekaat avat.
La monumentale « pierre aux quatre dieux » ou le cavalier à l’anguipède (première salle) montrent ainsi sous un « habillage » gallo-romain, l’adaptation des cultes gaulois. 
Ar pezh mell « maen d’ar pevar doue » pe ar marc’heg e naerdroadeg (sal gentañ) a ziskouez evel-se, dindan ur « gwiskad » galian-ha-roman, penaos e voe azasaet azeulerezh ar C’halianed.
Une petite pierre sculptée montre dans une vitrine de cette salle les traits du plus ancien « Finistérien » dont nous connaissons le nom et le visage. 
Ur maen bihan a-dreñv ur werenn eus ar sal-mañ a laka war wel linennoù unan eus koshañ « Pennarbedad » zo anavezet e anv hag e zremm.
Veus - nom celtique romanisé - était très probablement un travailleur employé dans une exploitation minière de Brasparts.
Veus – anv keltiek romanekaet – a oa moarvat ul labourer a veze implijet en ur vengleuz e Brasparzh.
Bannière 2e salle expo rez de chaussée
Giton eil sal-diskouezadeg rez-an-douar
Arts du Moyen Age et des temps modernes (XIe-XVIIe siècles)
Arzoù ar Grennamzer hag an amzerioù modern  (XIvet-XVIIvet kantved)
Le musée a sauvé bien des œuvres menacées par la destruction des édifices qu’elles ornaient. 
Gant ar mirdi ez eus bet saveteet e-leizh a oberennoù hag a oa en arvar abalamour ma oa bet distrujet ar savadurioù kinklet ganto.
Par exemple, les chapiteaux (sommets de colonnes) de l’église Sainte-Croix de Quimperlé, témoins de l’art roman en Finistère (XIe ou XIIe siècle). 
Da skouer, an togennoù (lodennoù krec’h ar c’holonennoù) en iliz ar Groaz Santel e Kemperle, a ziskouez anat an arz roman e Penn-ar-Bed (XIvet pe XIIvet kantved).
Fondé en 1232, le couvent des Cordeliers (moines franciscains) de Quimper fut détruit au XIXe siècle. 
Kouent ar Frañsezidi (menec’h), diazezet e 1232 e Kemper, a voe distrujet en XIXvet kantved.
En provient le bas-relief aux anges portant les armes d’Alain de Lespervez, évêque de Cornouaille. 
Anezhi e teu an izelvos gant aelez dindan an armoù gant Alan Lespervez, eskob Kerne.
À côté, un bas-relief aux apôtres vient du tombeau de l’évêque Gatien de Monceaux, autrefois dans la cathédrale. 
En e gichen ez eus un izelvos gant ebestel a zeu eus bez an eskob Gatien de Monceaux, a oa gwechall-gozh en iliz-veur.
Ces deux sculptures du XVe siècle sont caractéristiques de l’art gothique flamboyant à l’ornementation exubérante finement sculptée. 
Heverk eus an arz roman flammek gant kinkladurioù puilh kizellet-tanav eo an daou gizelladur-se eus ar XVvet kantved.
La dalle funéraire de Grallon de Kervastar, mort en 1383, est une représentation gravée du défunt en armes, l’épée au coté. 
Dar-vez Grallon a Gervastard, marvet e 1383, zo taolennet warni an hini marv armet, gant e gleze ouzh e gostez.
Ce type de pierre tombale précéda l’adoption du tombeau à gisant sculpté, dont le mausolée de Troïlus de Mondragon, vers 1540, est un magnifique exemple. 
Savet e voe ar seurt mein-bez a-raok degemer ar bezioù delwennoù kizellet en o gourvez warno, zo maozoleon Troïlus de Mondragon, war-dro 1540, ur skouer hollgaer anezho.
Les ateliers bretons prolongèrent jusqu’en plein XVIIe siècle cette tradition du tombeau à gisant. 
Gant an atalieroù breizhat e voe astennet hengoun ar bezioù warno delwennoù en o gourvez betek kreiz ar XVIIvet kantved.
Celui d’Yves Le Bervet du Parc provient de l’atelier de Roland Doré (1618-1660), établi à Landerneau.
Dont a ra bez Yves Le Bervet du Parc eus atalier Roland Doré (1618-1660), staliet e Landerne.
L’art breton des XVIe et XVIIe siècles était ouvert aux influences extérieures : le vitrail de la Crucifixion du Christ entre les larrons est imité de gravures allemandes. 
Digor e oa arz breizhek ar XVIvet hag ar XVIIvet kantved d’al levezonoù diavaez : evit ar werenn-livet a daolenn Kroazstagadur ar C’hrist etre ar riblerien e voe kemeret skouer diwar engravadurioù alaman.
Celui de la Vierge à l’Enfant est d’influence italienne. 
Hini ar Werc’hez gant he C’hrouadur zo bet levezonet gant an arz italian.
Ces vitraux étaient financés par des donateurs qui s’y faisaient parfois représenter : Raoul de Kersauson est montré agenouillé au pied de la Vierge, présenté par saint Paterne ; à droite figure sainte Madeleine. 
Arc’hantaouet e oa ar gwerennoù-livet gant an donezonerien en em lakae a-wechoù da vezañ taolennet warno : Raoul a Gersaozon zo diskouezet war bennoù e zaoulin ouzh treid ar Werc’hez, kinniget gant sant Padern ; war an tu dehou emañ santez Vadalen.
Philippe Le Stum, 29 mars 2011. 
Philippe Le Stum, 29 viz Meurzh 2011.
Bannière troisième salle expo rez de chaussée (gisants)
Giton trede sal-diskouezadeg rez-an-douar (delwennoù en o gourvez)
La statuaire religieuse (XVe-XVIIIe siècles)
An delwennouriezh relijiel (XVvet -XVIIIvet kantved)
Aux XVe et XVIe siècles, la Bretagne entretenait des relations commerciales avec la Flandre et le Nord de l’Europe. 
Er XVvet hag er XVIvet kantved he deveze Breizh darempredoù kenwerzhel gant Flandrez ha Norzh Europa.
Des sculptures furent importées, telle que la sainte Trinité (le Père, le Fils, la colombe du saint Esprit) aux anges musiciens. 
Kizelladurioù a voe ezporzhiet, evel an Drinded Santel (an Tad, ar Mab, koulm ar Spered Santel) gant an aelez sonerien.
De nouvelles dévotions se répandirent, comme celle de sainte Apolline, représentée entre deux bourreaux dont les trognes grimaçantes sont une influence de l’art allemand. 
Devosionoù nevez en em ledas, evel an hini a veze douget da santez Apolina, zo diskouezet etre daou vourev talfaset oc’h ober beg-kamm, a voe savet diwar levezon an arz alaman.
De la vallée de la Loire rayonna un style de sérénité gracieuse auquel appartient le groupe de sainte Anne, la Vierge et l’Enfant.
Eus traoñienn al Liger e skedas ur stil a sederoni neuziet-mat zo stag outañ ar strollad santez Anna, ar Werc’hez hag he C’hrouadur.
Puis aux XVIIe et XVIIIe siècles, le style baroque des ateliers de sculpture de la Marine de Brest se fit sentir dans les paroisses environnantes. 
Goude-se, er XVIIvet hag en XVIIIvet kantved, e voe merzet stil barok atalieroù kizellañ Morlu Brest er parrezioù a-dro-war-dro.
On décèle leur marque sur la statue de saint Jean-Baptiste portant l’agneau, habillé de sa peau de chameau. 
Gwelet e vez o merk war delwenn sant Yann-Vadezour o tougen an oan, gwisket gant e gañvalgen.
Exécuté par l’artiste quimpérois Pierre Le Déan, le petit saint Jean montre aussi, par la virtuosité de sa taille et l’irrégularité des contours, la diffusion du style baroque.
Diskouez a ra ivez sant Yann vihan, bet sevenet gant an arzour kemperat Pêr an Dean, a voe benet gant dreistijin hag a zo dizingal e drolinennoù, an doare ma voe skignet ar arz barok.
Pour le chrétien, le saint est un intermédiaire entre les hommes et Dieu. 
Evit ar gristenien ez eo ar sant un hanterour etre an dud ha Doue.
Il en attend assistance et protection. 
Skoazell ha gwarez a c’hortozont digantañ.
C’est en spécialistes que certains répondent aux préoccupations des fidèles : sainte Marguerite, miraculeusement sortie du ventre d’un dragon, était invoquée pour les accouchements. 
Evel arbennigourien eo e respont lod anezho da albac’hennoù ar feizidi : santez Varc’harid, deuet dre vurzhud e-maez kof un aerouant, a veze pedet evit ar gwilioudoù.
Moine paysan irlandais, saint Fiacre veillait sur les travaux des champs. 
Sant Fieg, ur manac’h peizant iwerzhonat, a daole evezh ouzh al labourioù er parkeier.
Saint Roch devait protéger contre la peste. 
Sant Rok a oa dleet dezhañ gwareziñ an dud a-enep ar vosenn.
Il porte les insignes d’un pèlerin de Rome (les clefs de saint Pierre), tandis que saint Jacques porte les attributs du pèlerinage de Compostelle (bâton, besace, coquille). 
Dougen a ra arouezioù ur pirc’hirin eus Roma (alc’hwezioù sant Pêr), tra m’emañ sant Jakez gant merkoù pirc’hirinerezh Kompostela (bazh, bisac’h, krogen)
Bannière 4e salle expo rez de chaussée (statuaire)
Giton 4e sal-diskouezadeg rez-an-douar (delwennouriezh)
L’orfèvrerie, XVe-XVIIIe siècles
An orfeberezh, XVvet-XVIIIvet kantved
Des bijoux protohistoriques à l’argenterie civile du XVIIIe siècle, l’orfèvrerie bretonne est très bien représentée au Musée. 
Eus bravigoù eus ar C’hentistor d’an arc’hantiri keodedel eus an XVIIIvet kantved e vez lakaet mat an orfeberezh breizhat war wel er Mirdi.
Un petit livre reliquaire, datant des environs de 1425, est spécialement remarquable. 
Ul levr relegouer bihan, eus war-dro 1425, zo heverk-kenañ.
Gravé sur les cotés de devises en langue bretonne, il renferme des reliques attribuées à sainte Anne, saint Yves, saint Corneille et saint Médard. 
Gerioù-ardamez zo engravet e brezhoneg war e gostezioù hag ennañ ez eus relegoù lakaet da santez Anna, sant Erwan, sant Korneli ha sant Medard.
Les dévotions à sainte Anne (la grand-mère du Christ) et à saint Yves, l’avocat des pauvres originaire de Tréguier, furent encouragées au XVe siècle par le duc de Bretagne et son entourage. 
An devosionoù da santez Anna (mamm-gozh ar C’hrist) ha sant Erwan, alvokad ar beorien ha genidik eus Landreger, a voe atizet er XVvet kantved gant dug Breizh hag an dud en-dro dezhañ.
À proximité est exposée la plus ancienne pièce d’orfèvrerie civile quimpéroise conservée, une coupe d’argent en partie doré, de la fin du XVe siècle ou du début du XVIe, portant le poinçon (la marque) du maître-orfèvre François Moëam. 
En e  gichen ez eo diskouezet ar c’hoshañ pezh orfeberezh keodedel miret eus Kemper, ur gib arc’hant aouret evit darn, eus dibenn ar XVvet kantved hag eus deroù ar XVIvet kantved, gant minaoued (merk) ar mestr-orfebour François Moeam.
L’orfèvrerie civile des siècles suivants est notamment représentée par une série de coupes de mariage exécutées à Quimper ou à Brest au XVIIIe siècle. 
Diskouezet e vez orfeberezh keodedel ar c’hantvedoù war-lerc’h gant, da skouer, un heuliad kiboù eurediñ sevenet e Kemper pe e Brest en XVIIIvet kantved.
Elles portaient le nom du mari ou de l’épouse. 
Warno e veze lakaet anv ar gwaz pe hini ar wreg.
Au premier jour des noces, le prêtre partageait avec les époux le vin contenu dans la coupe. 
Da zeiz kentañ an eured ez eve ar beleg ar gwin a oa er gib asambles gant ar priedoù.
Des couverts et diverses pièces témoignent des goûts raffinés des classes aisées de la Bretagne du XVIIIe siècle. 
Loaioù ha pezhioù a bep seurt a laka war wel e plije kenañ an traoù kaer d’ar renkadoù en o aez e Breizh en XVIIIvet kantved.
Une grande écuelle sort de l’atelier de Daniel Fréron, le père de l’écrivain, ennemi juré de Voltaire.
Ur skudell vras a zeu eus atalier Daniel Fréron, tad ar skrivagner, enebour touet da Voltaire.
Bannière escalier-palier orfèvrerie 
Giton diri-pondalez orfeberezh
Date : XIe-XIIe siècle
Bloaziad : XIvet-XIIvet kantved
Provenance : église Sainte-Croix de Quimperlé
O tont eus : iliz ar Groaz Santel e Kemperle
Inventaire : 864.1. A 6.
Renabl : eus 864.1. da 6.
Vitrail : la Vierge à l’Enfant, entourée de Sainte Marie-Madeleine, de Saint Paterne et du donateur, Raoul de Kersauzon
Gwerenn-Livet : Ar Werc’hez gant he C’hrouadur, a bep tu dezhi Santez Mari-Vadalen, Sant Padern hag an donezoner, Raoul a Gersaozon
Provenance : chapelle Saint-Exupère à Dinéault
O tont eus : chapel sant Ispar e Dineol
Inventaire : 893.1.1. Acquis par la Société Archéologique du Finistère
Renabl : 893.1.1. Akuizitet gant Kevredad arkeologiezh Penn-ar-Bed
Sainte Marie-Madeleine porte un pot à onguents. 
O tougen ur podad traetoù emañ Santez Mari-Vadalen.
Saint Paterne fut évêque de Vannes.
Eskob Gwened e voe Sant Padern.
Le donateur, agenouillé, est en armure, son heaume devant lui. 
An donezoner, war bennoù e zaoulin, zo houarnwisket, hag e helm zo dirazañ.
Sur son épaule et à plusieurs emplacements du vitrail est reproduit le blason du donateur et de son épouse, Louise de Launay.
War e skoaz hag e meur a lec’h war ar werenn-livet e vez gwelet skoed an donezoner hag hini e wreg, Louise de Launay.
Vitrail : la crucifixion du Christ entre le bon et le mauvais larron. 
Gwerenn-livet : kroazstagadur ar C’hrist etre ar ribler mat hag ar ribler fall.
A ses pieds : Sainte Marie-Madeleine
Ouzh e dreid : Santez Mari-Vadelen
Provenance : église Saint-Gunthiern de Langolen
tont eus : iliz sant Gourzhiern e Langolen
Inventaire : 897.2.1. Acquis par la Société Archéologique du Finistère
Renabl : 897.2.1. Akuizitet gant Kevredad arkeologiezh Penn-ar-Bed
Tombeau de Troïlus de Mondragon
Bez Troïlus De Mondragon
Provenance : chapelle de Beuzit, près de Landerneau
O tont eus : chapel ar Veuzid, e-kichen Landerne
Inventaire : 926.1.1. Acquis en 1926 par la Société Archéologique du Finistère et la sauvegarde de l’art français
Renabl : 926.1.1. Akuizitet e 1926 gant Kevredad arkeologiezh Penn-ar-Bed ha Gwareziñ an Arz gall
Les flancs du mausolée présentent les blasons des Mondragon et de leurs alliances matrimoniales.
War kostezioù ar maozoleon e vez gwelet skoedoù ar Re Vondragon hag o gwalennoù-eured.
Vierge de pitié entourée de Saint-Jean et Marie-Madeleine
Gwerc’hez a Druez, a bep tu dezhi Sant Yann ha Mari-Vadelen
Date : XVIe siècle
Bloaziad : XVIvet kantved
Provenance : calvaire de Saint-Maudez à Edern
O tont eus : kalvar sant Vaodez en Edern
Inventaire : 951.1.1.
Renabl : 951.1.1.
Vierge de pitié aux sept larmes
Gwerc’hez a druez he seizh daeraouenn
Provenance : Finistère
O tont eus : Penn-ar-Bed
Inventaire : r. 2001.84.
Renabl : R. 2001.84.
Les sept larmes symbolisent les Sept Douleurs de la Vierge Marie : la circoncision, la fuite en Egypte, la perte de Jésus au temple, le portement de la croix, la crucifixion, la descente de la croix, la mise au tombeau.
Ar seizh daeraouenn zo aroueziet ganto Seizh Poan ar Werc’hez Vari : an Amdroc’h, An Tec’h da Egipt, Jezus kollet en Templ, Dougen ar Groaz,  Ar C’hroazstagadur, An diskenn eus ar Groaz, An Douaridigezh
Gisant d’Yves Le Bervet du Parc (1579-1641)
Delwenn Yves Le Bervet du Parc en e c’hourvez (1579-1641)
Sculpteur : Roland Doré (Landerneau, 1618-1660)
Kizeller : Roland Doré (Landerne, 1618-1660)
Provenance : chapelle Saint-Eutrope en Plougonven
O tont eus : chapel Sant-Itrop e Plougonven
Inventaire : 912.1.1. Don de la famille du Parc 
Renabl : 912.1.1. Profet gant ar familh du Parc
Les gisants n’étaient pas des portraits fidèles des défunts mais des représentations stéréotypées.
Ne oa ket an delwennoù en o gourvez poltredoù heñvel ouzh an dud varv. Kizelladurioù skoueriet boutin e oant.
Bas-relief : deux apôtres (premiers disciples du Christ)
Izelvos : Daou abostol (diskibled kentañ ar C’hrist)
Provenance : Quimper, cathédrale, tombeau de l’évêque de Cornouaille, Gacien de Monceaux, mort en 1416
O tont eus : Kemper, iliz-veur, bez eskob Kerne, Gacien de Monceaux, marvet e 1416
Matériau : pierre calcaire (provenant des Pays de la Loire)
Danvez : maen-raz (o tont eus Broioù-al-Liger)
Inventaire : r. 885.87.4.
Renabl : R. 885.87.4.
Bas-relief : angelots portant les armoiries d’Alain de Lespervez, évêque de Cornouaille
Izelvos : aeledigoù o tougen ardamezoù Alan Lespervez, eskob Kerne
Provenance : Quimper, chapelle du couvent des Cordeliers, tombeau d’Alain de Lespervez
O tont eus : Kemper, chapel ar Frañsezidi, bez Alan Lespervez
Inventaire : r. 885.31.4.
Renabl : R. 885.31.4.
Pierre tombale du seigneur Grallon de Kervastar
Maen-Bez an aotrou Grallon a Gervastard
Provenance : Ergué-Armel
O tont eus : An Erge-Vihan
Inventaire : r. 885.52.
Renabl : R. 885.52.
L’inscription peut être transcrite ainsi : ci-gît Grallon, maître de Kervastar, qui mourut le 5 juillet 1383. 
Evel-mañ e c’hall bezañ treuzskrivet an enskrivadur : Amañ emañ Grallon, mestr a Gervastard, a varvas d’ar 5 a viz Gouere 1383.
Que son âme repose en paix : Amen
Doue d’e bardono : Amen
Laissez-vous porter par l’abécédaire des collections du musée de Bretagne et de l’écomusée du Pays de Rennes, acquises entre 2005 et 2015, par don, achat, collecte ou legs et découvrez les coulisses du musée !
It da-heul abeseer an dastumadoù eus Mirdi Breizh hag eus ekomirdi Bro Roazhon, akuizitet etre 2005 ha 2015, koulz donezonoù, traoù prenet, dastumet ha legadet, ha deuit da welet kostezioù ar mirdi !
De la hache polie préhistorique aux productions contemporaines, vous rencontrerez au gré de votre visite une variété d’objets relevant de multiples domaines, styles, techniques et savoir-faire. 
Eus bouc’hili levnet ar Ragistor betek an amzer a vremañ, e vo gwelet ganeoc’h, an eil war-lerc’h egile, traoù lies stag ouzh a bep seurt tachennoù, stiloù, teknikoù ha doareoù.
Qu’on ne s’y trompe pas : ces éléments ont tous un point commun. 
N’it ket da soñjal avat int bet lakaet amañ evel ma teuent : ul liamm zo etrezo holl.
Ils sont le reflet de l’histoire de la Bretagne et de sa société, des origines à nos jours et répondent à des critères très précis d’acquisition pour le musée. 
Dre an traoù diskouezet e weler Istor Breizh ha hini ar gevredigezh enni adalek ar mareoù koshañ betek bremañ, akuizitet int bet gant ar mirdi diouzh reolennoù ha dibaboù resis-tre.
Derrière chaque pièce, se profile également une histoire individuelle ou collective. 
A-dreñv kement pezh a ziskouezer ez eus un istor, hini un den pe ur strollad tud.
Ce sont des pans de vie, voués à une activité politique, professionnelle, artistique.  
Gwir bennadoù buhezioù int, gouestlet d’ar politikerezh, d’ur vicher, d’an arz.
Récits parfois très émouvants, dont le musée assure également la conservation.
Lies a wech e vezer gant danevelloù buhez fromus-kenañ hag a vez miret gant ar mirdi ivez.
À travers ce parcours d’environ 500 pièces de collections, nous rendons hommage à toutes les personnes qui ont contribué à conserver ce patrimoine depuis la création du musée de Bretagne, il y a tout juste quarante ans.
Gant an diskouezadeg-mañ, enni 500 pezh dibar, e fell deomp ober enor d’an holl dud o deus skoazellet mirout ar glad-se abaoe ma oa bet savet Mirdi Breizh daou-ugent vloaz zo, dres.
Inscription en latin de part et d'autre des arceaux peints.
Enskrivadur e latin a bep tu d’ar gwaregennoù livet.
L’auteur du graffiti sur ces fragments de paroi peinte a gravé les premières lettres de l’alphabet. 
Unan bennak en deus engravet lizherennoù kentañ al lizherenneg war an tamm speurenn livet-mañ.
La facture assez maladroite du tracé pourrait évoquer celle d’un écolier. 
Diouzh an doare dizampart m’eo treset ar grafiti e c’hallfed soñjal e oa bet graet gant ur skoliad.
Rare et fragile, ces éléments ont été restaurés par l'Association Pro Pictura Antiqua. 
Renevezet eo bet an traoù rouez ha bresk-mañ gant ar gevredigezh Pro Pictura Antiqua.
L’ensemble de la fouille a été déposé au musée de Bretagne en 2013.
Fiziet e oa bet ar pezh a oa bet kavet er furchadegoù-se e Mirdi Breizh e 2013.
En décembre 2001, l’arsenal de Rennes, fondé sous Louis XVI, cesse définitivement son activité. 
Savet e oa bet arsanailh Roazhon da vare Loeiz XIV ha serret e voe da vat e miz Kerzu 2001.
Devenu Atelier de construction de Rennes en 1956, il acquiert sa spécificité technologique en fabricant la première douille d'acier française. 
Deuet e oa da vezañ Atalieroù saverezh Roazhon e 1956, ha krog e oa da vezañ anavezet evit e berzhioù dibar a-fet teknologiezh pa voe fardet ennañ an envez dir kentañ e Frañs.
En 1969, l’ARS rassemble toutes ses installations sur le site de la Courouze et intègre le Groupement Industriel des Armements Terrestres avant de devenir Giat Industries en 1990.
E 1969 e voe bodet holl atalieroù an ARS er C’hourouz, goude-se e voe lakaet da vont e-barzh Stroll industriezhioù an armoù war zouar a yeas da Giat Industriezhioù e 1990.
Cette sirène servait à prévenir d’un danger d’incendie ainsi qu’à signaler le début et la fin des heures de travail.
Graet e oa ar c’hwitellerez-mañ evit kemenn d’an dud e oa krog an tan hag ivez evit merkañ deroù ha fin an eurioù labour.
Constant Louessard reprend le café de son père à la mort de ce dernier. 
Adkemer a reas Constant Louessard ostaleri e dad pa’z eas hemañ da Anaon.
De formation coiffeur et cordonnier, il a l’idée de réunir ces activités en un seul lieu. 
Desket ar micherioù ficher-blev ha kere, diwar se en doa bet ar soñj d’ober an div er memes lec’h.
Il se diversifie au fil des ans et vend des articles de pêche, chasse, farce et attrape, P.M.U., billet de T.I.V. (transports d’Ille-et-Vilaine).
A-hed ar bloavezhioù en em lakaas da werzhañ muioc’h-mui a draoù disheñvel : ostilhoù pesketa ha chaseal, bitrakoù farserezh, P.M.U., bilhedoù T.I.V. (treuzdougen Il-ha-Gwilen).
Sur ce très bel ensemble mobilier avec plateau en marbre et vasque pivotante, sont disposés des rasoirs, essuie-rasoir, blaireaux, pâte à rasoir, lotion, des cartes parfumées, calendriers, sacs, tondeuses, peigne, brosses de nettoyage.
War ar pezhioù arrebeuri kaer-se, gant un daolig varbr hag ur veol-vaen dro, ez eus lakaet aotennoù, torchoù-aotennoù, broc’higoù, toaz evit aotennoù, golc’had, kartennoù c’hwezh vat ganto, deiziadurioù, seier, touzerezioù, kriboù, broustoù naetaat.
Denier de Charlemagne et de Roland, orientée à 10h.
Diner Karl Veur ha Rolant, kognet war 10 eur.
Droit : sur deux lignes entourées de grènetis. 
Tu penn : war div linenn greunennoù en-dro dezho.
Revers : sur deux lignes entouré de grènetis.
Tu fleur : war div linenn greunennoù en-dro dezho.
L’intérêt numismatique et historique de cette petite monnaie est exceptionnel. 
Eus ar pep talvoudusañ eo ar pezh bihan-mañ e-keñver moneizoniezh hag istor.
Seuls deux exemplaires sont connus à ce jour.
Hiziv an deiz n’eus bet renablet nemet div skouerenn anezhi.
L’inscription est identifiée comme étant celle de Roland, proche de Charlemagne, personnage historique célébré dans la chanson du même nom créée trois siècles plus tard. 
Sellet e vez an enskrivadur-mañ evel unan hag a ra anv eus Rolant, un den nes da Garl Veur hervez an istor. Kanet e oa bet gloar dezhañ, tri-c’hant vloaz goude, er ganaouenn a voe roet e anv dezhi.
Ce drapeau a été réalisé pour une cérémonie qui s’est déroulée le 26 octobre 1919 à Chevaigné (35), avant que la commémoration officielle du 11 novembre ne soit instituée nationalement en 1920.
Fardet e oa bet ar banniel-mañ evit ul lid hag a oa bet dalc’het d’ar 26 a viz Here 1919 e Kavaneg (35), a-raok ma vefe lakaet an 11 a viz Du da zeiz koun ofisiel adalek 1920.
Conservé dans le café-épicerie de la commune entre 1919 et 1959, il disparaît ensuite avant d’être restitué à la mairie dans les années 1970 par l’Association des Anciens Combattants de la guerre d’Algérie. 
Miret e oa bet en ostaleri-ispisiri ar gumun etre 1919 ha 1959, goude-se e voe dianket e-pad ur mare ha diwezhatoc’h e voe rentet d’an ti-kêr er bloavezhioù 1970 gant Kevredigezh Soudarded Kozh brezel Aljeria.
Présenté à chaque cérémonie de commémoration du 11 novembre, il était aussi déroulé lors des obsèques d’anciens combattants.
Diskouezet e veze da-geñver pep kounlid d’an 11 a viz Du ha displeget e veze ivez evit obidoù ar soudarded kozh.
Cette pierre fut découverte lors de travaux publics entrepris par la Ville de Rennes sur la place Sainte Anne. 
Dizoloet e oa bet ar maen-mañ e-kerzh labourioù foran graet gant Kêr Roazhon e plasenn Santez-Anna.
Il s’agit, comme l’indique l’inscription sur sa face polie, d’un bloc de granit constituant la pierre de fondation, datée du 6 avril 1635, d'une chapelle qui agrandissait au Nord l'ancienne église Saint-Aubin de Rennes. 
Evel ma lenner gant an enskrivadur war an tu penn lufret, ez eo ur bloc’had greunit, merket ar 6 a viz Ebrel 1635 warnañ, hag a ya d’ober sichenn ur chapel savet da astenn iliz kozh Sant-Albin e Roazhon.
Extension réalisée à l'initiative de François Huart, trésorier et chanoine de Rennes. 
François Huart, teñzorer ha chaloni Roazhon, en doa lakaet ober al labourioù-se.
Une croix de Malte orne le centre et chaque angle. 
Kizellet ez eus bet pep a groaz valtat da ginklañ ar c’hreiz hag ar c’hornioù.
Côtés et revers sont sommairement dégrossis.
Tailhet eo ar c’hostezioù hag an tu gin en un doare gros.
Ce jeton garde une forte valeur historique. 
Talvoudus-kenañ eo ar jedouer-mañ e-keñver istor.
Les familles Morant et Cauchon de Treslon, qui sont sur ses armes d'alliance sont clairement identifiées. 
Anaout a reer splann an tiegezhioù Morant ha Cauchon de Treslon war an ardamezioù eurediñ.
Thomas du Morant est rattaché plus particulièrement à la Normandie mais il possédait également des terres en Bretagne (Rennes, Morlaix...). 
Eus Normandi e oa Thomas du Morant met douaroù en doa e Breizh (Roazhon, Montroulez...).
Les jetons étaient utilisés pour compter, sur le principe du boulier et servaient principalement aux grandes familles. 
Graet e veze gant jedoueroù evit kontañ, evel gant boulaouegoù, hag implijet e vezent dreist-holl gant an tiegezhioù uhel.
Fils d’une famille de métayers du Morbihan, Hippolyte travaillait sur les chantiers parisiens de l’après-guerre avant de tenter l’aventure à l’étranger. 
Mab e oa Hippolyte d’ur familh metaerien eus ar Mor-Bihan. Labouret en doa e chanterioù e Pariz war-lerc’h ar brezel a-raok mont d’ar broioù estren da glask fortun.
De Marseille à Melbourne, l’électricien devient éleveur, puis ouvrier dans une exploitation de canne à sucre. 
Eus Marsilha betek Melbourne ez eas an tredaner da saver loened ha goude-se da vicherour en ur stal gounit korz-sukr.
Électricien de nouveau, il parcourt le Québec, puis la Californie, avant de revenir en France en 1965.
Tredaner e voe adarre ha mont a reas da Vro-Gebek ha da Galifornia, a-raok distreiñ da Frañs e 1965.
Sa valise est un condensé de sa vie d’émigré. 
En e valizenn e kaver un diverrañ eus buhez un divroad.
S’y trouvent, pêle-mêle, des dizaines de souvenirs de Bretagne et d’ailleurs : carte de bibliothèque de San Francisco, plan de Montréal, broderie des chutes du Niagara.
Bez’ ez eus, mesk-ha mesk, eñvorennoù a-zegoù eus Breizh hag eus lec’h all : ur gartenn-ezel eus levraoueg San Francisco, un tres eus Montréal, ur vrodadenn eus lammoù-dour Niagara.
À l’étranger, Hippolyte se faisait appeler Paul.
Er broioù estren e veze graet Paul eus Hippolyte.
Cet ensemble a été donné par la famille après avoir été exposé dans « Migrations » en 2013. 
Diskouezet e oa bet tout an traoù-mañ da-geñver « Divroañ » e 2013 ha goude-se int bet roet d’ar mirdi gant e familh.
Ces cinq pièces ont été découvertes en 1925 dans les Côtes-d’Armor. 
Kavet e oa bet ar pemp pezh-mañ e 1925 en Aodoù-an-Arvor.
Des archives familiales de l’acquéreur initial précisent que « le tout avait été trouvé par des ouvriers plantant des poteaux télégraphiques, le long d’une route menant à Paimpol ». 
E-barzh dielloù familh an den en doa prenet anezho da gentañ e lenner « kavet e oa bet an traoù gant micherourien hag a oa o plantañ postoù pellskriverezh a-hed un hent da vont da Bempoull ».
Ces bronzes de styles très différents, proviennent peut-être d’un lieu de culte, de la cachette d’un sanctuaire.
Stag eo ar pezhioù arem-mañ ouzh stiloù disheñvel-tre ha marteze e teuont eus ul lec’h relijiel bennak, eus kuzhadell ur santual.
L’usage des trois appliques en bronze doré, d’une très grande qualité artistique, reste à préciser : éléments de coffrets, pièces de décor rapportées sur un grand élément de vaisselle ?
N’ouzer ket re penaos e veze implijet an tri fezh arem alaouret, talvoudus-kenañ e-keñver arz : pezhioù ur c’houfrig, kinkladurioù lakaet war ur pezh listriaj bras ?
Depuis le XIXe siècle, des moulages de légumes et de fruits sont réalisés pour permettre l’identification des variétés. 
Abaoe an XIXvet kantved e vez graet moulladennoù eus legumaj ha frouezh evit gallout anaout ar gouennoù.
Ces pièces (80 au total), réalisées à l’identique, étaient utilisées par les professionnels du secteur pour identifier les différentes variétés de pommes recommandées pour la production de cidre. 
Implijet e veze ar pezhioù-mañ (80 en holl) graet tout diwar ar memes patrom gant ar broduerien sistr evit anaout ar seurtoù avaloù mat d’ober sistr just a-walc’h.
M. Georges Durand travailla toute sa carrière de technicien agricole à la sélection et à l’évolution de ces variétés et collabora étroitement à la constitution du verger conservatoire de l’Écomusée du Pays de Rennes.
Labouret en doa an ao. Georges Durand e-barzh e vicher deknikour labour-douar evit dibab ha gwellaat ar seurtoù-se ha sikouret en doa kalz sevel ar mirva gwez-frouezh en Ekomirdi Bro Roazhon.
En 1994, un conservatoire génétique animal est créé à l’Ecomusée du Pays de Rennes face à l’urgence de sauvegarde de certaines races. 
E 1994 e oa bet krouet ur mirva genetek loened en ekomirdi Bro Roazhon abalamour ma oa poent bras saveteiñ gouennoù zo.
C’est dans le cadre des recherches documentaires liées à ce projet que l’écomusée a reçu des propositions de dons. 
Da-geñver an enklaskoù titouroù stag ouzh an obererezh-se e oa bet kinniget donezonoù d’an ekomirdi.
Cet ensemble émane des enfants de René Nugue (1887-1979), figure majeure de l’aviculture en Ille-et-Vilaine et acteur principal de la préservation et de la promotion de deux grandes races bretonnes : la poule Coucou de Rennes et la poule Noire de Janzé.
Roet e oa bet ar strobad traoù-mañ gant bugale René Nugue (1887-1979), un den meur e bed ar sevel yer en Il-ha-Gwilen hag a zo bet pouezus e labour evit mirout ha brudañ div ouenn veur eus Breizh : yer koukoug Roazhon ha yer du Gentieg.
Entre juillet 2012 et juin 2013, près d’un millier d’individus ont été exhumés lors de la fouille. 
Etre miz Gouere 2012 ha miz Mezheven 2013 e oa bet dizouaret tost mil bennak a gorfoù da-geñver furchadegoù.
Fondé en 1369 par les Dominicains de Dinan sous l’égide du Duc de Bretagne Jean IV, le couvent prend une vocation funéraire.
Savet e oa bet ar gouent e 1369 gant Dominikaned Dinan dindan gwarez Yann IV, dug Breizh. Implijet e oa bet al lec’h-se evit douarañ tud.
Une sépulture retrouvée dans une chapelle du 17e siècle, parfaitement conservée, a révélé le squelette d’une femme momifiée dans un sarcophage trapézoïdal en plomb, revêtue d’un habit de probable tertiaire dominicaine. 
Adkavet e oa bet, en ur chapel eus ar 17vet kantved, ur bez chomet e stad vat : ul laour-vez plom, stumm un trapez dezhi, enni skeledenn ur vaouez balzameget ganti ur gwiskamant tredeadez dominikan war a seblant.
La tombe est celle de Louise de Quengo, dame de Brefeillac, décédée le 10 mars 1656. 
Bez Loeiza ar C’hengo, itron Brefeilhag, marvet d’an 10 a viz Meurzh 1656, e oa.
Les éléments textiles, restaurés, sont en cours d’étude par les scientifiques. 
Emañ ar skiantourien o studiañ an tammoù dilhad a zo bet addreset.
En 2009, la société des Régates rennaises donne au musée une vingtaine d’objets, petits et grands dont la taille varie de l’épinglette aux embarcations ! 
E 2009 e oa bet roet d’ar mirdi, gant Kevredad Regataoù Roazhon, un ugent pezh bennak, re vras ha re vihan pa’z aent eus ment ur spilhennig betek bigi !
Parallèlement, elle remet aux Archives municipales de Rennes ses archives et à la Bibliothèque d’agglomération son fonds documentaire. 
War ar memes tro en doa roet e zielloù da Zielloù-kêr Roazhon hag e zalc'had teuliaouiñ da Levraoueg an Tolpad-kêrioù.
Ses dirigeants permettent ainsi de conserver l’histoire de la première association sportive de Rennes et première société d’aviron de l’Ouest de la France, créée en 1867.
Evel-se, a-drugarez da renerien ar c’hevredad, ez eus bet gallet mirout istor ar gevredigezh sport kentañ eus Roazhon hag ar c’hevredad roeñvat kentañ e kornôg Frañs, peogwir e oa bet krouet e 1867.
Cette panoplie d’un soldat de la première guerre mondiale, ainsi que des documents papiers, ont été abandonnés dans un grenier à Rennes. 
Dilezet e oa bet stalikerezh ur soudard eus ar brezel bed kentañ, hag ivez dielloù paper, e-barzh ur c’hrignol e Roazhon.
Leur propriétaire, Georges Renaudin, apprenti graveur à l'imprimerie Oberthür en 1904, suit ensuite les cours supérieurs de dessin d'art à l'École Régionale des Beaux-Arts de Rennes. 
O ferc’henn, Georges Renaudin, a oa o teskiñ ar vicher engraver e ti-moullañ Oberthür e 1904, a oa bet goude-se e kentelioù tresañ arz uhel e Skol rannvroel an Arzoù-kaer e Roazhon.
Il y obtient plusieurs prix. 
Eno en doa bet meur a briz.
Parti au service militaire en 1911, il est envoyé au front en 1914, où il sera blessé puis gazé. 
Aet e oa d’ober e goñje e 1911 ha kaset d’an talbenn e 1914, ma voe gloazet ha gazet goude.
En 1920, il intègre l'École Nationale des Beaux-Arts de Paris, puis poursuit sa carrière artistique.
E 1920 e voe degemeret e Skol vroadel an Arzoù-kaer e Pariz ha delc’her a reas gant micher an arzoù.